burgasdotpro/wikipedia huggingface dataset:
Britské ozbrojené sily

Britské ozbrojené sily (), známe tiež ako Ozbrojené sily Jeho Veličenstva (), predstavujú ozbrojené sily Spojeného kráľovstva, ktorých úlohou je obrana krajiny, jej zámorských území a Korunných dependencií, podpora britských záujmov, podpora mierových medzinárodných úsilí a poskytovanie humanitárnej pomoci. Skladá sa z Kráľovského vojenského námorníctva (Royal Navy), Kráľovskej námornej pechoty (Royal Marines), Britskej armády a Kráľovského letectva (Royal Air Force).
Vrchný veliteľ Britských ozbrojených síl je britský panovník kráľ Karol III. (Spojené kráľovstvo), ktorému vojaci prisahajú vernosť. Ozbrojené sily sú riadené radou ministerstva obrany Spojeného kráľovstva na čele s ministrom obrany.
Spojené kráľovstvo je tiež aktívnym a pravidelným účastníkom operácií Severoatlantickej aliancie. Jej nedávne operácie zahŕňali vojnu v Afganistane a Iraku, Intervencie v Sierra Leone, mierové zodpovednosti na Balkáne a Cypre. Zámorské posádky a zariadenia sa nachádzajú na ostrove Ascension, Belize, Brunej, Kanada, Diego Garcia, Falklandy, Nemecko, Gibraltár, Keňa, Katar a Cyprus.
Riaba skala

Riaba skala môže byť:
Bois-Guillaume

Bois-Guillaume môže byť:
Kvalifikácia na Majstrovstvá sveta vo futbale 2018 – Európa

Európska časť kvalifikácie na Majstrovstvá sveta vo futbale 2018 bola jednou zo šiestich kontinentálnych častí kvalifikácie o postup na MS vo futbale 2018 v Rusku. O 13 miest na svetovom šampionáte sa uchádzali reprezentačné mužstvá 54 členských krajín UEFA. ako usporiadateľ postúpilo na šampionát priamo bez účasti v kvalifikácii.
Žrebovanie kvalifikácie.
Žrebovanie kvalifikačných skupín s uskutočnilo v sobotu 25. júla 2015 v Petrohradskej mestskej časti Streľna. 52 účastníckych tímov európskej kvalifikácie boli vyžrebované do deviatich skupín, z toho siedmich šesťčlenných a dvoch päťčlenných. Víťazi skupín si zabezpečia postup na záverečný turnaj Majstrovstiev sveta 2018. Osem tímov na druhých miestach s najvyšším počtom bodov (v prípade rovnosti bodov rozhoduje skóre) postúpi do baráže o zostávajúce štyri postupové miesta. Do hodnotenia tímov na druhých miestach sa zaratúvajú iba body a skóre zo zápasov s prvým, tretím, štvrtým a piatym tímom tabuľky. Pre tím s najnižším počtom bodov na druhom mieste (v prípade rovnosti bodov dvoch alebo viacerých pre tím s najhorším skóre) sa kvalifikácia končí. Dodatočne boli do kvalifikácie zaradené
reprezentácie Kosova a Gibraltáru, ktoré boli na kongrese v Mexiku v máji 2016 prijaté do FIFA. Kosovo bolo zaradené do skupiny "I" a Gibraltár do skupiny "H". 
Nasadenie do košov.
Účastníkov kvalifikácie rozdelili pred žrebovaním na základe rankingu FIFA do šiestich výkonnostných košov. Najväčší progres v porovnaní so žrebovaním kvalifikácie Majstrovstiev sveta 2014 zaznamenal , ktorý sa z najslabšieho šiesteho koša posunul do najsilnejšieho prvého.
Hrací systém európskej kvalifikácie.
Hrací systém je rovnaký ako pri predchádzajúcej kvalifikácii o postup na MS 2014. Víťazi deviatich kvalifikačných skupín si zabezpečia postup na záverečný turnaj Majstrovstiev sveta 2018. Osem tímov na druhých miestach s najvyšším počtom bodov (v prípade rovnosti bodov rozhoduje skóre) postúpi do baráže o zostávajúce štyri postupové miesta. Do hodnotenia tímov na druhých miestach sa zaratúvajú iba body a skóre zo zápasov s prvým, tretím, štvrtým a piatym tímom tabuľky. Pre tím s najnižším počtom bodov na druhom mieste (v prípade rovnosti najnižšieho počtu bodov dvoch alebo viacerých to bude pre tím s najhorším skóre) sa kvalifikácia končí.
Caudebec-en-Caux

Caudebec-en-Caux môže byť:
Caudebec-lès-Elbeuf

Caudebec-lès-Elbeuf môže byť:
Clères

Clères môže byť:
Darnétal

Darnétal môže byť:
Duclair

Duclair môže byť:
Elbeuf

Elbeuf môže byť:
Grand-Couronne

Grand-Couronne môže byť:
Le Grand-Quevilly

Le Grand-Quevilly môže byť:
Le Petit-Quevilly

Le Petit-Quevilly môže byť:
Maromme

Maromme môže byť:
Mont-Saint-Aignan

Mont-Saint-Aignan môže byť:
Kostol svätého Jána Nepomuckého (Kutná Hora)

Kostol svätého Jána Nepomuckého je barokový kostol v Kutnej Hore. Ako kultúrna pamiatka Českej republiky je súčasťou mestskej pamiatkovej rezervácie zapísanej na Zozname svetového dedičstva UNESCO.
História.
Na návrhu kostola pracoval v rokoch 1734 – 1754 František Maxmilián Kaňka, výslednú podobu potom ovplyvnil sám Kilián Ignác Dientzenhofer. Stavba sa začala na sviatok sv. Jána Nepomuckého 16. mája 1734. Zo vzácnej výzdoby vyniká nástropná maľba stvárňujúcu legendu o Jánovi Nepomuckom od Josefa Jáchyma Redelmayera a Františka Xavera Palka. V postranných nikách priečelí sa nachádzajú sochy sv. Vojtecha a sv. Prokopa.
V roku 1951 bola rímskokatolícka cirkev nútená kostol bezplatne prenajať mestu a kostol potom slúžil ako sklad civilnej obrany, požiarnej zbrojnice a skládka stavebného odpadu. Rekonštrukcia exteriéru prebiehala od roku 1980, v rokoch 1997 – 2000 bol reštaurovaný interiér.
Kwabs

Kwabena Sarkodee Adjepong (* 24. apríl 1990; Ghana), viac známy ako Kwabs, je britsko-ghanský spevák-skladateľ. Najviac známym sa stal vďaka svojmu medzinárodnému hitu „Walk“.
Kostol svätého Jána Nepomuckého

Kostol svätého Jána Nepomuckého môže byť:
na Slovensku:
v Česku:
v iných štátoch:
Aerodynamická brzda

 
Aerodynamická brzda () je zariadenie na povrchu (alebo z neho vysúvané/vystreľované) lietadla alebo iného veľmi rýchleho dopravného prostriedku, slúžiace na zníženie jeho rýchlosti výrazným zvýšením odporu vzduchu.
Terminológia.
Aerodynamická brzda môže byť:
Od aerodynamickej brzdy (brzdiacej klapky) by sa mal prísne vzaté odlišovať rušič vztlaku (=rušič, spoiler, spojler, interceptor, presnejšie lift spoiler), čo sú spravidla klapky, ktoré sa vysúvajú v hornej časti krídla takmer po celej jeho dĺžke a v smere letu a slúžia na elimináciu vztlaku (sekundárne na zníženie odporu vzduchu). Spravidla sa používajú pri pristávaní resp. na zemi (ground spoiler). Tzv. letový rušič vztlaku (flight spoiler), čo je spravidla časť klapiek lift spoilera (wing spoiler), sa však používa aj ako krídelko (aileron) alebo aerodynamická brzda. Okrem toho sa výrazom „speed brake system“ označuje aj sústava všetkých spoilerov.
Použitie.
Brzdiaca klapka sa používa, keď pilot potrebuje z nejakého dôvodu znížiť rýchlosť stroja; najčastejšie pri pristávaní. Klapka sa vysunie a zvýši sa aerodynamický odpor, čo má za následok zníženie rýchlosti. Uhol vyklopenia sa dá často regulovať podľa potreby - čím väčší uhol, tým je brzdenie rýchlejšie.
Vztlaková klapka

Vztlaková klapka (anglicky "wing flap") je „pohyblivá plocha umiestnená na odtokovej časti krídla, ktorá slúži na zväčšenie jeho vztlaku“.
Funkcia.
Hlavnou funkciou vztlakových klapiek je zvýšiť vztlak lietadla pri nízkych rýchlostiach, t. j. znížiť pádovú rýchlosť lietadla pri vzlete a pristávaní, ale aj pri iných manévroch, kde je potrebná nízka rýchlosť.
Lucas Radebe

Lucas Radebe (* 12. apríl 1969) je bývalý juhoafrický futbalový reprezentant.
Narodil sa v meste Soweto neďaleko Johannesburgu ako jedno z jedenástich detí. Pôvodne začínal hrať na pozícií brankára, pri prestupe do Kaizer Chiefs už hrával na poste stredopoliara. V roku 1991 ho postrelili, keď išiel po ulici, no vážnejšie zranenie neutrpel.
V roku 1994 prestúpil do anglického klubu Leeds United, kde mal veľmi úspešnú a dlhú kariéru. V roku 1999 skončil s klubom na štvrtom mieste v FA Premier League a kvalifikoval sa do Poháru UEFA. O rok neskôr klub skončil na treťom mieste a kvalifikoval do Ligy majstrov. V roku 2000 utrpel zranenia kolena a členku, ktoré ho vyradili z hry na takmer dva roky. Pre svoju oddanosť ku klubu odmietol ponuky na prestup do AC Miláno, či Manchestru United. Odohral tu vyše 200 zápasov, v ktorých sa trikrát gólovo presadil (v Pohári FA a v Pohári UEFA).
V roku 2005 ohlásil koniec svojej aktívnej kariéry a krátko nato usporiadal exhibičný futbalový zápas s bývalými hviezdami Leedsu. V decembri 2000 získal ocenenie FIFA Fair Play.
Serdab

Serdab alebo serdáb (z , pôvodne ) je v egyptológii názov typu uzatvorenej miestnosti alebo výklenku, ktorá bola súčasťou niektorých staroegyptských hrobiek. V nej bola umiestnená jedna alebo viac sôch "ka" zosnulého. Na nich bol zobrazený v rôznom veku a v rozmanitých spoločenských a náboženských rolách, ktoré plnil počas svojho života. Miestnosť mala v stene susediacej s obetnou sieňou jeden alebo dva priezory, ktorými sa mohol zosnulý prostredníctvom sochy účastniť svojho kultu a sledovať rituály a jemu prinášané obety, ktoré boli dôležité pre jeho posmrtný život.
Dosiaľ najstarší kráľovský "serdab" poznáme z hrobky faraóna Dena (1. dynastia) na pohrebisku Umm el-Káb v Abyde. Najstarší známy nekráľovský "serdab" pochádza z obdobia panovania faraóna Kaa (tiež 1. dynastia) a našiel sa v hrobke hodnostára Merku na sakkárskom pohrebisku (hrobka S3505). Obvyklou súčasťou hrobiek bol v období 3. až 6. dynastie, najčastejšie mastáb členov kráľovských rodín a vysokých hodnostárov. V kráľovských hrobkách bol nájdený napr. v pyramídovom komplexe faraóna Necericheta (3. dynastia) ako samostatný kultový stánok, alebo v Ibiho pyramíde (8. dynastia) ako priestor v jej subštruktúre.
Flexná krivosť čiary

Flexná krivosť čiary je derivácia jednotkového tangenciálneho vektora podľa dĺžky oblúka čiary. Je to vektorová veličina, úmerná zmene smeru tangenciálneho vektora pozdĺž čiary. Je vždy kolmá na jeho nositeľku. Leží v smere hlavnej normály čiary a je orientovaná ku stredu krivosti čiary. Označuje sa formula_1 a má rozmer m−1. 
Polomer flexnej krivosti čiary.
Veľkosť flexnej krivosti sa označuje písmenom K. Jej prevrátená hodnota je veľkosť polomeru flexnej krivosti čiary, resp. veľkosť polomeru oskulačnej kružnice čiary.
FK Rostov

FK Rostov (rus. Футбольный клуб «Ростов», "Futboľnyj Klub "Rostov"") je ruský futbalový klub sídliaci v meste Rostov nad Donom. Je účastníkom najvyššej ruskej Premier ligy (RFPL), kam postúpil v roku 2008, keď sa stal víťazom prvej divízie.
Alexandr Nikolajevič Korkin

Alexandr Nikolajevič Korkin (* 3. marec 1837, Totma, Vologdská oblasť, Rusko, vtedy Ruská ríša - † 1. september 1908, Petrohrad, Rusko, vtedy Ruská ríša) bol ruský matematik. Zaoberal sa predovšetkým parciálnymi diferenciálnymi rovnicami. Po Čebyševovi bol pravdepodobne druhým najdôležitejším iniciátorom vzniku petrohradskej matematickej školy.
Varieta (matematika)

Varieta je v matematike topologický priestor lokálne homeomorfný "n"-rozmernému euklidovskému priestoru. Lokálne homeomorfný znamená, že každý bod variety má okolie homeomorfné s "n"-rozmerným euklidovským priestorom. Dimenzia "n" tohto euklidovského priestoru sa nazýva dimenziou variety. Priamka alebo kružnica sú teda jednorozmerné variety, rovina alebo povrch gule sú dvojrozmerné variety, atď. Variety sú kľúčovým pojmom v topológii a diferenciálnej geometrii.
Praga (podnik)

Praga je bývalý česko-slovenský výrobca automobilov, motocyklov, autobusov, trolejbusov, lietadiel, tankov, prevodoviek a iných stavebných skupín nákladných vozidiel.
História.
Výroba automobilov začala ako spoločný projekt Prvej česko-moravskej továrne na stroje v Prahe a Ringhofferových závodov (Tatra), zlúčených ako materská spoločnosť Pragovky v koncerne ČKD v roku 1908 licenciami talianskej firmy Isotta Fraschini, o rok neskôr francúzskych značiek Charon a Renault. Koncom roku 1909 bolo zavedené označenie Praga. 
Prvou vlastnou konštrukciou bola v roku 1911 Praga Mignon, ktorá vznikla pod vedením konštruktéra Františka Keca. Nasledujúci rok nasledovala Praga Grand a o ďalší rok Praga Alfa.
V júni 2006 kúpila značku britská firma International Truck Alliance s úmyslom od roku 2007 opäť vyrábať nákladné vozidlá Praga v poľskom Lubline. Tento projekt však skrachoval.
Produkcia.
Osobné automobily.
Výroba osobných automobilov skončila v roku 1947.
Sade

Helen Folasade Adu známa pod menom Sade (* 16. január 1959, Ibadan, Nigéria) je nigérijsko-britská populárna speváčka, líderka rovnomennej hudobnej skupiny.
Duncan Keith

Duncan Keith (* 16. júl 1983, Winnipeg, Manitoba, Kanada) je bývalý kanadský hokejový obranca, ktorý odohral 17 sezón v severoamerickej lige (NHL), z toho šestnásť za tím Chicago Blackhawks, s ktorým vyhral trikrát Stanleyho pohár (2010, 2013 a 2015). Je zároveň dvojnásobným olympijským víťazom z rokov 2010 a 2014. Pri príležitosti 100. výročia NHL bol v januári 2017 vybraný ako jeden zo sto najlepších hráčov histórie ligy.
Po prvom ročníku na Michigan State University si Keitha vybralo Chicago v druhom kole(celkovo z 54. miesta) vo vstupnom drafte NHL 2002. Ďalší ročník odohral v drese Michigan State a Kelowna Rockets z Western Hockey League (WHL) a nasledujúce dve sezóny v Norfolk Admirals z American Hockey League (AHL). Sezóna 2005-06 bola jeho premiérová nováčikovská sezóna v NHL za Blackhawks. O štyri roky neskôr vyhral James Norris Memorial Trophy ako najlepší obranca NHL. V roku 2014 vyhral druhú Norris Trophy a jednomyseľným hlasovaním získal Conn Smythe Trophy ako najužitočnejší hráč play off o Stanley Cup 2015.
Keith bol známy ako obojsmerný obranca, schopný zastávať defenzívne aj útočné úlohy.
14. októbra 2022 klub Edmonton Oilers, kde odohral jeho poslednú sezónu, najal Keitha ako konzultanta pre rozvoj hráčov.
Smrť Bunnyho Munroa

Smrť Bunnyho Munroa je v poradí druhý román austrálskeho speváka Nicka Cavea z roku 2009. Hlavný hrdina románu Bunny Munro je podomový obchodník posadnutý sexom, ktorý sa živí predajom kozmetických prípravkov. Potom čo jeho manželka sklamaná jeho neverou spácha samovraždu, ostáva sám so smrteľne chorým otcom Bunnym starším a s deväťročným synom Bunnym mladším. Nick Cave predkladá najprv úsmevný, ale s postupom deja čoraz väčšmi tragikomický príbeh o vine, treste a pokání, kde sa miešajú prvky reálneho rozprávania so snovými víziami hlavnej postavy. 
Ukážka z diela.
"Cíti, ako mu vnútri vybuchne nežiaduca sopečná zlosť – zlosť na celý svet. Hnevá sa na manželku, ktorá ho prenasleduje ešte aj z hrobu a hrozí mu prstom, na túto artritickú starú babu, ktorej všetko chýba a ktorá ho zaplavuje nenormálnymi požiadavkami, na neprítomné dieťa čakajúce v aute, na otca, ktorý umiera na rakovinu, na všetky nenásytné ženy, ktoré z neho vyciciavajú krv, na idiotské včely aj škorce. Čo každý odo mňa chce? Preklína vlastný nenásytný apetít, ale aj tak sa s herkulovským vypätím vôle pokúša presmerovať myšlienky na blýskavé genitálie nejakej začínajúcej hviezdy alebo celebrity, no na nikoho konkrétneho si nespomenie, lebo škorce sa strmhlav spúšťajú nadol a útočia na oblok a akordy klavíra sú také hlučné, až má pocit, že sa mu z nich rozčesne hlava. Pani Brooksová ho schmatne svojím znetvoreným klepetom za ruku. „Buď sa všetci budeme milovať, alebo umrieme.“"
"„Prosím?“ Bunny odvracia oči, pozerá nadol a potom ich zatvára."
"Počuje pani Brooksovú. „Vyzeráte strašne smutný.""
Sierpińského priestor

Sierpińského priestor, pomenovaný po Wacławovi Sierpińskom, je topologický priestor pozostávajúci z dvoch prvkov, 0 a 1, ktorý má iba jednu uzavretú jednoprvkovú podmnožinu. Je najmenším topologickým priestorom, ktorý nie je ani triviálny, ani diskrétny. Využíva sa vo formálnej sémantike a v teórii vypočítateľnosti.
Definícia.
Sierpińského priestor je topologický priestor na množine {0,1}, ktorého otvorené podmnožiny sú 
a ktorého uzavreté podmnožiny sú 
Teda jednoprvková množina {0} je uzavretá (a nie otvorená), jednoprvková množina {1} je len otvorená. Operátor uzáveru je v tomto priestore definovaný nasledovne:
Bruce Sterling

Bruce Sterling (* 14. apríl 1954, Bronsville, Texas, USA) je americký spisovateľ science fiction a jeden zo zakladateľov kyberpunku a postkyberpunku. Jeho pseudonym v kyberpunkovej komunite na webe je Vincent Omniaveritas. Podieľal sa ako spoluautor na dvoch poviedkach v populárnej zbierke "Mirrorshades" (v českom preklade vyšlo pod názvom „Zrcadlovky“) a bol jej editorom. Je činný aj ako novinár a lektor designu a médií.
Život.
Vyrástol v rodine zamestnanca naftárskej spoločnosti. Ako dieťa sa dal v Indii infikovať závislosťou na Bollywoodskych filmoch, ako sa sám vyjadril. Keď sa vrátil s rodičmi do Texasu, v pätnástich rokoch si našiel iné hobby: písanie sci-fi príbehov. V roku 1976 ukončil štúdium žurnalistiky v Austine. V tom istom roku mu uverejnili jeho prvotinu - poviedku "Man made-self" v antológii "Lone Star Universe". Odvtedy nepretržite píše. Jeho súčasnou manželkou je Jasmina Tešanovičová, filmová producentka a scenáristka. Žili spolu v Belehrade, v roku 2007 sa presťahovali do Turína. 
Literárna činnosť.
Sterling patrí do americko-kanadského literárneho hnutia „kyberpunk“ a neskôr „postkyberpunk“, ktorého bol nielen autorom, ale aj tvorcom, propagátorom, teoretikom a tvorcom terminológie. V terminológii kyberpunku vynikajú niektoré jeho neologizmy zverejňované postupne v jeho dielach, na webovej stránke fanzinu „Cheap Truth“ a v tlači. Z kyberpunku plynulo prešiel do písania postkyberpunku, občas sa mu vydarila i fantasy či steampunkový príbeh.
Dielo.
Najvýznamnejšie dielo je román "Schismatrix". Je to sci-fi román mixovaný s kyberpunkom. Vytvoril v ňom model kozmickej civilizácie fungujúcej na dvoch protichodných princípoch evolúcie. Mechanistickom a „Tvárnom“. Zobrazil tu mysliacu entitu, ktorá kolonizovala vesmír opustiac dávno starú Zem.
Diferenciálna geometria

Diferenciálna geometria je oblasť matematiky, ktorá využíva metódy diferenciálneho a integrálneho počtu, ako aj lineárnej a multilineárnej algebry na štúdium geometrických problémov. Začala sa vyvíjať na prelome osemnásteho a devätnásteho storočia ako teória rovinných a priestorových kriviek a plôch v trojrozmernom Euklidovskom priestore. Neskôr sa transformovala na disciplínu, ktorá sa zaoberá všeobecnejšími geometrickými štruktúrami na diferencovateľných varietach. Úzko súvisí s diferenciálnou topológiou a geometrickými aspektmi diferenciálnych rovníc.
Prazdroj

Prazdroj je tradičné české označenie piva v súčasnosti vyrábaného pod obchodným menom Pilsner Urquell v pivovare Pivovar Prazdroj Je nielen typovým, ale i historickým vzorom pív plzenského typu. Prvý druh sa začal vyrábať v roku 1842.
História.
Pôvod receptúry Prazdroja je spojený so vznikom plzenského meštianskeho pivovaru. Pri prvej várke 5. októbra 1842 sa sládkovi Josefovi Grollovi podarilo vytvoriť pivo unikátnej farby a chuti. Treba povedať, že sa mu to podarilo omylom, pretože bol pôvodne pozvaný na varenie piva klasického bavorského typu. Miestna mäkká voda, kvalitný žatecký chmeľ a nová anglická metóda spracovania sladu však spôsobili, že čerstvá várka po svojom narazení 11. novembra prekvapila nebývalou kvalitou.
Nové pivo si rýchlo získalo ohlas a časť produkcie sa začala aj vyvážať. S tým samozrejme prišli aj rôzne plagiáty, proti ktorým plzenský pivovar bojoval registráciou rôznych ochranných známok, z ktorých tá súčasná vznikla až na sklonku 19. storočia. Registrovaná bola v roku 1898, a to dvojjazyčne, po česky ako „Plzeňský Prazdroj“ a nemecky ako „Pilsner Urquell“.
Ibadan

Ibadan je z hľadiska populácie štvrté najväčšie mesto v Nigérii (po mestách Lagos, Kano a Port Harcourt) a hlavné mesto federálneho teritória Oyo. Nachádza sa v juhozápadnej Nigérii, 128 km severovýchodne od hlavného mesta Nigérie Lagosu a je významným tranzitným bodom medzi pobrežím a oblasťami na severe krajiny.
Praga S5T

Praga S5T (Silniční pětitunka, hovorovo espetka, espetéčka,espetona) je nákladný automobil strednej tonáže, ktorý sa začal vyrábať v roku 1956 ako cestná verzia Pragy V3S.
Popis.
Konštrukčne ide o veľmi podobné vozidlá a najväčšie rozdiely sú na podvozku. Dve nápravy S5T nemajú nápravové prevodovky, rovnako sa zmenila prídavná prevodovka s prevodmi do rýchla a hnaná je iba zadná náprava. Mierne zmeny podstúpila kabína, iný je rozmer kolies i prevody, čo prispelo k zníženiu spotreby a umožnilo zvýšiť maximálnu rýchlosť na 78 km/h.
Motor.
Rovnaký je i vzduchom chladený štvortaktný radový 6 valcový dieselový motor Tatra 912-1 (neskôr 912-2 a 912-3) s objemom 7 412 cm³ s priamym vstrekovaním paliva a ventilovým rozvodom OHV. Ide prakticky o polovicu vidlicového dvanásťvalca z Tatry 111, ktorý nachádzal široké uplatnenie - napríklad na pohon motorových železničných vozňov Tatra M131, malých letiskových ťahačov a navijákov, či vojenských motorových člnov. Výkon motora je 98, resp. 110 koní pri 2100 otáčkach za minútu. Palivová nádrž má objem 120 litrov.
Neskoršie verzie priniesli zníženie hmotnosti, zvýšenie užitočnej hmotnosti (na 6 ton), zvýšenie výkonu motora i zvýšenie pohodlia v kabíne.
Technický popis.
Tabuľka technických parametrov motorov T 912-1, T 912-2 a T 912-3:
Podvozok.
Brzdy sú pneumatické bubnové, ručná brzda pôsobí na zadné kolesá pomocou tiahla. Pomocná, odľahčovacia je výfuková ventilová brzda.
Praga S5T bola vyrábaná ako valník, sklápač i ťahač návesov (S5T-2-TN), montovaných bolo niekoľko nadstavieb - skriňové pre rôzne účely, vysokozdvižné plošiny, požiarne rebríky, cisterny, zametacie zariadenia a pod.
Technické údaje.
Údaje sú prevzaté z príručky "Údržba, obsluha a opravy automobilů Praga V3S a S5T" a platia pre valník so štandardným rázvorom.
Plošná rýchlosť

Plošná rýchlosť je vektorová veličina, ktorej veľkosť je úmerná časovej zmene plochy opísanej polohovým vektorom pohybujúceho sa bodu. Označuje sa formula_1 a má rozmer m2.s−1. 
Pri rovinnom pohybe je smer vektora plošnej rýchlosti nemenný a je kolmý na rovinu pohybu.
Plošné zrýchlenie

Plošné zrýchlenie je derivácia plošnej rýchlosti podľa času. Je to vektorová veličina, označuje sa formula_1 a má rozmer m2.s−2.
Vlastimil Petržela

Vlastimil Petržela (* 20. júl 1953, Prostějov) je český futbalový tréner a bývalý česko-slovenský reprezentant.
Kariéra.
Aktívna hráčska činnosť.
Ako aktívny hráč pôsobil v kluboch SK Prostějov, Zbrojovka Brno, SK Sigma Olomouc, RH Cheb a SK Slavia Praha. Jeho najväčším hráčskym úspechom je účasť na MS 1982, kde odohral časť zápasu proti Kuvajtu, keď v 69. minúte striedal Petra Janečku.
Trénerská dráha.
Ako tréner viedol pražské kluby Sláviu, Spartu a Bohemians, ako aj Sigmu Olomouc, FC Slovan Liberec či FK Mladá Boleslav. Najväčšie úspechy dosiahol v ruskom Zenite Petrohrad, kde v rokoch 2003 až 2006 vyhral Ligový pohár, získal druhé miesto v najvyššej ruskej súťaži a postúpil do štvrťfinále Pohára UEFA.
Po nezhodách s majiteľom Zenitu Petrohrad bol v roku 2006 odvolaný z funkcie trénera. Príčinou nezhôd bolo gamblerstvo, v ktorom pokračoval aj po odvolaní a z ktorého sa neskôr dokázal vyliečiť.
Po odvolaní z Petrohradu trénoval Olomouc, azerbajdžanské Neftiči Baku a v sezóne 2009/10 druholigový český FK Viktoria Žižkov, kde pred sezónou podpísal trojročnú zmluvu, ktorú ale predčasne ukončil. Štyri kolá pred koncom súťaže v máji 2010 ho vedenie klubu odvolalo z postu, pretože sa nepodarilo naplniť športové ambície.
V júni 2010 podpísal nový kontrakt s účastníkom druhej najvyššej slovenskej súťaže (oficiálne nazývanej prvá liga) MFK Zemplín Michalovce na jeden rok plus jeden rok opcia.
V apríli 2011 vedenie MFK Zemplín predĺžilo trénerskú zmluvu s Vlastimilom Petrželom na ďalšie dva roky – do konca sezóny 2012/13.
Externé odkazy.
Vlastimil Petržela v Impulsech Václava Moravce
Kevin Ford

Kevin Anthony Ford (* 7. júl 1960, Portland, Indiana, USA) bol pôvodne pilot amerického vojenského letectva, od júla 2000 je astronautom oddielu astronautov NASA. Do vesmíru sa dostal na dva týždne ako člen posádky raketoplánu Discovery pri lete STS-128 na Medzinárodnú vesmírnu stanicu (ISS) v auguste – septembri 2009. Je zaradený do Expedície 33 a 34 na ISS s plánovaným štartom v novembri 2010.
Život.
Mladosť, letec.
Kevin Anthony Ford sa narodil v Portlande v Indiane, detstvo a mladosť prežil v Montpelier v rovnakom štáte. Na University of Notre Dame získal v roku 1982 bakalársky titul v odbore leteckého a kozmického strojárstva. V tom istom roku nastúpil k vojenskému letectvu, kde počas dvoch rokov absolvoval letecký výcvik. V rokoch 1984 – 1987 slúžil v Nemecku, potom na Islande.
Od roku 1989 bol preložený do Spojených štátov, spočiatku študoval na "Troy State University" medzinárodné vzťahy (magister 1989) a v škole testovacích pilotov na Edwardsovej leteckej základni, v rokoch 1991 – 1994 slúžil v 3247. skúšobnej peruti ("3247th Test Squadron") na Eglinovej leteckej základni, súčasne získal titul magistra leteckého a kozmického strojárstva na "University of Florida". Potom študoval na technickom inštitúte letectva ("Air Force Institute of Technology"), trojročné štúdium zavŕšil roku 1997 ziskom titulu doktora vied ("Ph.D."). Do vojenskej služby sa vrátil na post riaditeľa pre plánovanie a program školy testovacích pilotov na Edwardsovej základni.
Astronaut.
Zúčastnil sa 15. náboru astronautov NASA v roku 1994, prepracoval sa len medzi 122 finalistov, v 16. nábore o dva roky neskôr skončil s rovnakým výsledkom, len finalistov bolo 121. Až v 18. nábore zaznamenal úspech a 26. júla 2000 bol zaradený medzi amerických astronautov. Začal ročný kozmonautický výcvik a získal kvalifikáciu "pilot" raketoplánu.
V júli 2008 NASA zaradila Forda do posádky letu STS-128 plánovaného na nasledujúci rok. Do vesmíru odštartoval 29. augusta 2009 na palube raketoplánu Discovery. Cieľom misie bola doprava zásob a vybavenia na Medzinárodnú vesmírnu stanicu (ISS). Let trval 13 dní, 20 hodín a 54 minút.
Vo februári 2010 bol zaradený do posádky Expedície 33 a 34 na ISS s plánovaným štartom v novembri 2010.
Kevin Ford je ženatý, má dve deti.
Trident (raketa)

Trident je z ponorky odpaľovaná balistická raketa (SLBM), nesúca jadrové hlavice. Navrhla ju americká spoločnosť Lockheed Martin Space Systems. Existuje v dvoch variantoch - UGM-96 Trident I a UGM-133 Trident II. Rakety Trident sú súčasťou výzbroje štrnástich aktívnych amerických atómových raketových ponoriek triedy "Ohio" a štyroch britských ponoriek triedy "Vanguard". 
Popis.
Štart rakety prebieha vždy z ponorených ponoriek. Pred štartom je trubica s raketou zaplavená vodou, malá výbušnina na dne trubice potom spôsobí vyparenie vody a prudký nárast tlaku. Tlakový ráz je dostatočný na vystrelenie rakety z trubice takou rýchlosťou, aby zotrvačné sily dokázali vyniesť raketu celým objemom nad hladinu. Inerciálne senzory zaznamenajú klesajúce zrýchlenie po vynorení rakety a naštartujú prvý raketový stupeň. Samotné telo rakety je natlakované dusíkom, aby sa počas prvej fázy štartu zabránilo prieniku vody, ktorá by mohla raketu poškodiť alebo narušiť jej vyváženie. 
Trident má tri raketové stupne na tuhé palivo. Dolet je ešte zvýšený použitím teleskopického aerodynamického hrotu, ktorý je vysunutý počas prvej urýchľovacej fázy. Počas práce tretieho raketového stupňa, približne dve minúty po štarte, už Trident dosahuje rýchlosť 6000 m/s. 
Trident pre korekcie dráhy používa inerciálny navádzací systém, doplnený optickou kontrolou hviezdneho poľa v orbitálnej časti dráhy. Niektoré testovacie varianty obsahovali aj GPS, nepočíta sa však s tým, že by GPS zostal v skutočnej jadrovej vojne funkčný. 
Po dokončení posledných korekcií dráhy sú uvoľnené nezávislé návratové moduly s hlavicami a tiež klamné ciele. Konkrétne podrobnosti tejto fázy sú utajené. Každý návratový modul je potom schopný v okruhu dosahu zasiahnuť nezávislý cieľ. Moduly, ktoré vstupujú do atmosféry s rýchlosťou niekoľkonásobkom rýchlosti zvuku, za sebou zanechávajú dobre viditeľné stopy dráhy, niekedy označované ako "prsty Boha".
Diferenciálna topológia

Diferenciálna topológia je oblasť matematiky skúmajúca diferencovateľné funkcie na diferencovateľných varietach. Je úzko prepojená s diferenciálnou geometriou, diferenciálna topológia sa zaoberá globálnymi vlastnosťami diferencovateľných variet, diferenciálna geometria najmä ich lokálnymi vlastnosťami.
UGM-73 Poseidon

UGM-73 Poseidon bola americká dvojstupňová balistická raketa s pohonom na tuhé palivo, nesúca až 14 jadrových hlavíc. Bola vyvinutá na odpálenie z ponoriek. Pre americké námorníctvo ju vyvinula spoločnosť Lockheed Martin Space Systems. Raketa Poseidon je ďalšou evolúciou staršej rakety Polaris. Do roku 1965 preto niesla označenie Polaris B-3. Jej nástupcom sa stala balistická raketa Trident. V rokoch 1970-1978 bolo vyrobených 620 rakiet Poseidon. 
Poseidon mal oproti Polaris A-3 pri rovnakom dolete dvojnásobnou vzletovú hmotnosť i nosnosť. Zachovanie doletu bolo možné vďaka väčšiemu množstvu prepravovaných pohonných hmôt, odľahčenej konštrukcii a účinnejšiemu palivu. V prove bola viacnásobná jadrová hlavica MIRV - jednotlivé hlavice mohli nezávisle od seba napadnúť niekoľko cieľov. Ak raketa niesla zvyčajných 10 hlavíc W-68 o sile 50 kt, mala dolet 5200 km, ak to bolo 14 hlavíc W-68, dolet klesol na 4000 km.
Poseidon mal oproti rakete Polaris o 52 cm väčší priemer (bol aj o 51 cm dlhší), Američanom sa ale podarilo vyvinúť nové vypúšťacie silá, ktoré mali vďaka lepšej konštrukcii rovnaký celkový priemer ako tie pôvodné. Odpadla tak nutnosť nákladne zrekonštruovať staršie americké raketové ponorky.
Poseidon bol prvýkrát skúšobne odpálený 16. augusta 1968 z mysu Canaveral. Prvou ponorenou ponorkou, ktorá Poseidon vypustila, bola v auguste 1970 USS "James Madison" rovnomennej triedy. Do operačnej služby bola strela prijatá v marci 1971. Vo výzbroji amerického námorníctva Poseidon čoskoro nahradili nové trojstupňové rakety Trident. Všetky rakety Poseidon boli vyradené do polovice 80. rokov.
Majstrovstvá Európy vo futbale 1972

Majstrovstvá Európy vo futbale 1972 boli 7. Majstrovstvá Európy vo futbale. Konali sa v Belgicku od 14. júna do 18. júna 1972. Z kvalifikácie postupovali štyri tímy. Turnaj vyhrala reprezentácia Západného Nemecka, keď vyhrala vo finále nad reprezentáciou ZSSR. Najlepším strelcom sa stal Nemec Gerd Müller so 4 gólmi.
Kvalifikácia.
Kvalifikácia sa uskutočnila v dvoch fázach. Prvá fáza (skupinová), sa hrala v rokoch 1970 a 1971 v ôsmich štvorčlenných skupinách, z ktorých postupoval len prvý. Druhá fáza (štvrťfinálová), sa hrala v máji 1972 a víťaz dvojzápasu postúpil do záverečného turnaja.
Kvalifikované tímy:
Stephen Wolfram

Stephen Wolfram (* 29. august 1959, Londýn, Spojené kráľovstvo) je britský fyzik, matematik, informatik, obchodník a autor, v súčasností žijúci v USA. Je známy ako tvorca softvéru Mathematica a internetovej aplikácie Wolfram Alpha, ako aj vďaka práci v časticovej fyzike, kozmológii, teórii chaosu, celulárnych automatoch, teórii zložitosti a počítačovej algebre. Je autorom knihy "New kind of science", v ktorej sa zaoberá empirickou analýzou jednoduchých výpočtových modelov.
Marko Pantelić

Marko Pantelić (po srbsky: Марко Пантелић) (* 15. september 1978, Belehrad) je bývalý srbský futbalový útočník.
Pantelić sa do srbskej reprezentácie presadil v roku 2003, v ten istý rok získal srbský pohár v drese FK Smederevo. Po sezóne prestúpil do FK Crvena zvezda, kde získal titul v lige, pohár a v roku 2005 bol najlepším strelcom srbskej ligy. Neskôr sa stal hráčom nemeckého klubu Hertha BSC, kde hral do roku 2009. 1. septembra 2009 podpísal ročnú zmluvu s klubom Eredivisie Ajax Amsterdam. Počas jeho prvej sezóny v Ajaxe sa mu darilo, strelil 16 gólov v 25 zápasoch.
Praga RV

Praga RV bol česko-slovenský 6×4 nákladný automobil. Bol vyvinutý špeciálne pre armádu ako ľahký nákladný automobil, ambulancia, rádiovozidlo, delostrelecký ťahač atď. Jeho výrobcom bola automobilka Praga. Výroba prebiehala v rokoch 1935 - 1939 a bolo vyrobených viac ako 3000 kusov. Bol exportovaný do Poľska, Švédska, Iránu, Švajčiarska a Turecka.
Steven Strogatz

Steven Henry Strogatz (* 13. august 1959, Torrington, Connecticut, USA) je americký matematik a profesor na Cornellovej univerzite. Je známy predovšetkým vďaka práci v aplikovanej matematike, najmä v dynamických systémoch, biomatematike, teórii sietí a teórii chaosu.
Švibov

Švibov je prírodná rezervácia v pohorí Považský Inovec v podcelku Nízky Inovec, približne juhovýchodne od obce Nová Lehota. Je v správe štátnej ochrany prírody Biele Karpaty.
Nachádza sa v katastrálnom území obce Nová Lehota, okres Nové Mesto nad Váhom v Trenčianskom kraji. Vyhlásená bola v roku 1993 na rozlohe , bez ochranného pásma. Na území rezervácie platí 4. stupeň ochrany.
Predmetom ochrany je: "Veľmi cenný fragment kyslej dubiny na kryštaliniku Považského Inovca s typickými indikačnými druhmi. Územie je v kontakte s xerotermnými spoločenstvami na vápencoch a dolomitoch obalovej série Považského Inovca".
Ipswich Town FC

Ipswich Town FC je anglický futbalový klub so sídlom v Ipswichi. Klub bol založený v roku 1878, no profesionálny futbalový tím vznikol v roku 1936. V súčasnosti hrá v Premier League.
Svoje domáce zápasy hráva na štadióne Portman Road s kapacitou 30 311 divákov. Najväčším rivalom klubu je Norwich City FC. Klub má prezývku "Blues", ktorý vyplýva z modrej farby ich dresov.
Ipswich Town vyhral v roku 1962 anglickú ligu, dvakrát získal druhé miesto (v rokoch 1981 a 1982). Klub vyhral raz Pohár FA a v roku 1981 vyhral aj Pohár UEFA.
Národný park Redwood

Národný park Redwood () je národný park v USA. Rozkladá sa na pacifickom pobreží v severnej Kalifornii. Park bol vyhlásený v roku 1968, od roku 1980 je na zozname Svetového dedičstva. Dôvodom jeho vyhlásenia sú najmä rozsiahle pralesné porasty sekvoje vždyzelenej (najvyššieho stromu sveta) a spolu s nimi aj niektoré zrekonštruované sídla pôvodných obyvateľov a priľahlé oblasti prérií.
La Liga 2010/2011

La Liga 2010/2011 bol 80. ročník najvyššej španielskej futbalovej súťaže La Liga, ktorá vznikla v roku 1929. Titul obhajovala Barcelona, nováčikmi súťaže boli Real Sociedad, Hércules a Levante. Sezóna začala 28. augusta 2010 a skončila 29. mája 2011.
Barcelona obhájila trofej a získala 21. titul v klubovej histórii. Do Ligy majstrov UEFA 2011/2012 sa spolu s ňou kvalifikovali aj Real Madrid, Valencia a Villarreal. Do Európskej ligy UEFA 2011/2012 sa kvalifikovali Sevilla, Athletic Bilbao a Atlético Madrid. Do 2. ligy zostúpili Deportivo La Coruña, Hércules a Almería.
Alexej Vasilievič Koľcov

Alexej Vasilievič Koľcov (; * 15. október 1809, Voronež, Ruské impérium – † 10. november 1842, Voronež, Ruské impérium) bol ruský romantický básnik. Bol vedľa Lermontova najvýraznejšou básnickou osobnosťou 30. rokov 19. storočia. 
Životopis.
Koľcov pochádzal z rodiny zámožného obchodníka s dobytkom vo Voroneži a ako najstarší syn mal prevziať po otcovi živnosť. Školu navštevoval len krátko, po dvoch rokoch jeho otec usúdil, že vzdelanie bude pre jeho budúce povolanie dostatočné. Koľcov si obzor rozširoval tak, že často sprevádzal otca na jeho pomerne ďalekých obchodných cestách. Na začiatku 30. rokov sa zoznámil s Nikolajom Vladimirovičom Stankevičom a prostredníctvom neho neskôr aj s Vissarionom Grigorievičom Belinským. Napriek ich naliehaniu, aby sa presťahoval do Petrohradu a venoval sa tam naplno literatúre, zostával vo Voroneži a zaoberal sa obchodom, v ktorom nenachádzal uspokojenie. Len pri občasných výletoch do Moskvy a Petrohradu sa utešoval rozhovormi so svojimi priaznivcami, medzi ktorých patril aj Alexander Sergejevič Puškin, Vladimir Fiodorovič Odojevskij. Pritom boli jeho vzťahy s rodinou krajne napäté. Na jednej strane preto, že odmietala jeho literárne snahy, na druhej pre nesúhlas rodiny s jeho milostným životom. Rozpory dospeli tak ďaleko, že básnikovu milovanú ženu, nevoľníčku, otec počas synovej neprítomnosti predal na juh Ruska, kde neskôr zomrela. Životné ťažkosti podlomili spisovateľovo zdravie natoľko, že predčasne, sotva tridsaťtriročný zomrel na tuberkulózu.
Tvorba.
Prvú báseň napísal v roku 1825 ako šestnásťročný. Báseň sa volala "Tri videnia" ("Три видения"), ktorú však neskôr zničil. Koľcov spočiatku písal epigónske napodobeniny svojich obľúbených básnikov, hlavne Puškina, Dmitrijeva, Delviga. Svoj vlastný štýl začal nachádzať okolo roku 1830, kedy sa jeho meno prvýkrát objavilo v tlači. Puškin mu v časopise Literaturnaja gazeta uverejnil báseň "Prsteň" ("Кольцо", 1830).
V roku 1835 mu vyšla jeho jediná zbierka, "Básne Alexeja Koľcova" ("Стихотворения Алексея Кольцова").
Poézia Koľcova sa vyznačovala mimoriadne vyvinutým citom pre špecifiká ruskej prírody. Príroda sa v jeho básňach nikdy neobjavuje izolovane, ale v pevnom vzťahu k človeku, ako každodenný spoluúčastník jeho existencie. Najvýraznejšie vystupuje príroda v jeho veršoch v súvislosti so všedným pracovným životom ruského vidieckeho človeka. Bol dobre oboznámený s konkrétnou situáciou ruskej dediny prvej polovice 19. storočia na základe vlastných skúseností a pozorovaní, zachytáva v poézii ťažké sociálne pomery, biedu, ponižujúci mocensko-politický útlak. Na rozdiel od šľachtickej sentimentálnej ľútostivej literatúry však zachytáva aj druhú stránku ruského bytia a myslenia: kladný vzťah k životu.
Nenásilné splynutie s pozitívnymi zložkami životných postojov a psychológie prostého vidieckeho ľudu patrilo k hlavným prednostiam Koľcovovej poézie.
Obľuboval dve literárne formy:
Anjeli

Anjeli môže byť:
Civilná ochrana

Civilná ochrana (od r. 1951 do februára 1994 civilná obrana; skr. "CO"), v súčasnom zákone nazývaná presnejšie civilná ochrana obyvateľstva , je podľa súčasného slovenského zákona (t.j. od roku 1994) „"systém úloh a opatrení zameraných na ochranu života, zdravia a majetku, spočívajúcich najmä v analýze možného ohrozenia a v prijímaní opatrení na znižovanie rizík ohrozenia, ako aj určenie postupov a činnosti pri odstraňovaní následkov mimoriadnych udalostí"“. Tento termín okrem toho často zahŕňa aj organizácie a inštitúcie vykonávajúce tieto úlohy a opatrenia.. Súčasný slovenský zákon explicitne stotožňuje názvy civilná obrana a civilná ochrana, keďže uvádza, že ak sa v iných právnych predpisoch používajú slová civilná obrana, rozumie sa tým civilná ochrana.
Staršia, užšia definícia.
Podľa predchádzajúceho (česko-)slovenského zákona (zák. č. 40/1961), ktorý v inkriminovanej časti platil do februára 1994, bola "civilná obrana" definovaná oveľa užšie než dnes, konkrétne takto: „"Civilná obrana ako súčasť obrany republiky zahrňuje opatrenia na zabezpečenie ochrany a obrany obyvateľstva pred následkami nepriateľských vzdušných útokov, na vytvorenie podmienok pre plynulý chod hospodárskeho života pri nepriateľských vzdušných útokoch a na odstraňovanie následkov týchto útokov."“
Encyklopédia Slovenska z roku 1977 uvádza takúto podobnú definíciu "civilnej obrany": „"ochrana obyvateľstva a národného hospodárstva pred následkami nepriateľských útokov"“.
Podobná užšia definícia dodnes platí napríklad v Nemecku.
Dejiny.
Civilná ochrana sa začala rozvíjať začiatkom 20. a v priebehu 30. rokov 20. storočia. Významne ju urýchlil rozvoj vojenského a predovšetkým bombardovacieho letectva, ktorý spôsobil počas druhej svetovej vojny veľké ohrozenie civilného obyvateľstva i v hlbokom tyle bojujúcich armád. Neskôr sa rozvíjala v dôsledku možnosti použitia zbraní hromadného ničenia, predovšetkým jadrových zbraní, tiež ako ochrana pri únikoch nebezpečných látok, priemyselných nehodách a živelných pohromách. Opatrenia a postupy civilnej ochrany boli organizované na všetkých úrovniach spoločnosti v mestách, dedinách, závodoch, školách, úradoch a podobne. Vytvárali sa aj objektové útvary, ktorých cieľom bola ochrana obytných domov, škôl či závodov. Od prelomu 80. a 90. rokov 20. storočia sa civilná ochrana prestala sústreďovať na obranu pred vojenskými útokmi, ale zamerala sa na ochranu pred katastrofami a havarijnými situáciami vo všeobecnosti.
Letisko Tân Sơn Nhất

Letisko Tan Son Nhat (; niekedy písané ako "Tan Son Nhut") je letisko ležiace na západe Hočiminovo Mesta. Ide o najväčšie letisko vo Vietname. V roku 2009 ním prešlo 13 mil. cestujúcich. 70% z nich bolo na medzinárodných letoch. Letisko bolo významnou vojenskou leteckou základňou počas vietnamskej vojny.
Seitz

Seitz môže byť:
Johann Elias Schlegel

Johann Elias Schlegel (* 17. január 1719 Meißen – † 13. august 1749 Sorø, Dánsko) bol nemecký dramatik a literárny historik. Študoval právo v Lipsku, v roku 1743 sa stal tajomníkom svojho príbuzného, ktorý bol saským veľvyslancom v Dánsku. Potom sa stal profesorom na univerzite v Sorø, kde pôsobil celý život. Prispieval do časopisu "Bremer Beiträge", v Dánsku vydával týždenník "Der Fremde". Čoskoro začal písať veršované drámy, známe pre svoju dramatickú výstavbu a dobre spracované alexandríny. Patrí k nim najmä dodnes hraná tragédia "Canut" (1746), čerpajúca z dánskej histórie, a tiež veršovaná konverzačná komédia "Die StummSchönheit" (1748). Významným dielom je aj literárno historická práca "Vergleichung Shakespears und Andreas Gryphs" (1741), ktorá stojí na počiatku modernej literárnej komparatistiky.
Národný park Great Smoky Mountains

Národný park Great Smoky Mountains (angl. "Great Smoky Mountains National Park") je národný park s rozlohou v Apalačských vrchoch na území Spojených štátov, v štátoch Severná Karolína a Tennessee. Bol založený 15. júna 1934 a od roku 1983 patrí ku svetovému dedičstvu UNESCO. Les, ktorý sa nachádza v národnom parku, patrí ku najstarším lesom na Zemi a je najväčším pralesom na východe USA.
Národný park navštívi ročne osem až desať miliónov návštevníkov a je najnavštevovanejším národným parkom v USA, pričom sa prevádzka väčšinou obmedzuje na hlavné cesty. 450 kilometrov ciest mimo hlavnú cestu a 1400 turistických chodníkov je málo frekventovaných.
Vuvuzela

 Vuvuzela (v jazyku tswana: Lepatata) je africký ľudový hudobný nástroj, ktorý bol v minulosti používaný k vzájomnému zvolávaniu občanov. Je to roh, dnes obvykle vyrábaný z plastu a je približne meter dlhý. Tento nástroj používajú najčastejšie futbaloví fanúšikovia z Juhoafrickej republiky, predovšetkým na významnejších športových podujatiach. 
Používanie vuvuziel vyvolalo kontroverzie. Pri fúknutí vydáva hlboký monotónny zvuk prirovnávaný k sloniemu trúbeniu alebo veľkému roju rozzúrených včiel. Na nepríjemné hlasné trúbenie si sťažovali niektorí nejuhoafrickí hráči, tréneri, diváci a fanúšikovia pri zápasoch Majstrovstiev sveta vo futbale 2010 (pri ústí rúrky dosahuje zvuk približne 130 decibelov). Kvôli nim sa hráči nemôžu dohovárať medzi sebou na ihrisku a nepočujú rozhodcu. Na vuvuzely si sťažujú televízne spoločnosti. Federácia FIFA sa zaoberala návrhom na zakázanie všetkých vuvuziel pri futbalových zápasoch, nakoniec ale FIFA a organizačný výbor rozhodli, že ich používanie pri zápasoch nezakážu..
Združenie národov juhovýchodnej Ázie

Združenie národov juhovýchodnej Ázie (iné názvy: Združenie krajín juhovýchodnej Ázie, Združenie štátov juhovýchodnej Ázie; skr. ASEAN; angl. "Association of Southeast Asian Nations") je geopolitické združenie 10 krajín juhovýchodnej Ázie. Funguje ako medzivládna organizácia na zlepšovanie hospodárskej, politickej a kultúrnej spolupráce. Bola založená v 8. augusta 1967 Bangkockou deklaráciou štátov Indonézia, Filipíny, Malajzia, Singapur a Thajsko. Neskôr sa medzi členov zaradili štáty ako Brunej, Mjanmarsko, Kambodža, Laos a Vietnam. Od roku 2006 sa o členstvo snaží aj Východný Timor. 
Organizácia sídli v Jakarte, jej generálnym tajomníkom je Le Luongh Minh.
Dejiny.
Predchodcom ASEAN bola organizácia ASA ("Association of Southeast Asia"), ktorá vznikla v roku 1961 a združovala štáty Filipíny, Malajzia a Thajsko. Charta ASEAN, ktorá je ústavou ASEAN bola prijatá v novembri 2007 na 13. summite.
Majstrovstvá Európy vo futbale 1988

Majstrovstvá Európy vo futbale 1988 boli 11. Majstrovstvá Európy vo futbale. Konali sa v Západnom Nemecku od 10. júna do 25. júna 1988. Z kvalifikácie postupovali sedem tímov a domáca reprezentácia. Turnaj vyhrala reprezentácia Holandska, keď zvíťazila vo finále 2 – 0 nad reprezentáciou ZSSR. Najlepším strelcom sa stal Holanďan Marco van Basten s 5 gólmi.
Kvalifikácia.
Do kvalifikácie Majstrovstiev Európy roku 1980 vstúpilo celkom 32 tímov, ktoré bojovali celkovo o 8 postupových miest na záverečný finálový turnaj. Nemecko ako hostiteľ majstrovstiev sa kvalifikoval automaticky, a tak sa bojovalo o sedem miest.
Kvalifikované tímy:
Rádio Klasika

Rádio Klasika bol okruh Rozhlasu a televízie Slovenska, vysielajúci satelitom, retransmisiou a internetom od 15. júla 2009. 1. februára 2016 bol okruh nahradený stanicou Rádio Pyramída. 
Rádio bolo zaradené aj v 3. (verejnoprávnom) multiplexe DVB-T. Program bol postavený na desaťhodinovom module dramaturgicky vystavanom na komplexne poňatých žánroch artificiálnej hudby všetkých historických období a štýlotvorných smerov.
URL adresa vysielania: http://live.slovakradio.sk:8000/Klasika_256.mp3
Rádio Litera

Rádio Litera je ôsmy okruh Slovenského rozhlasu a spolu s Rádiom Klasika a Rádiom Junior patrí k umeleckým digitálnym programovým službám RTVS. Je jediným projektom v slovenskom rádiovom priestore, ktorý ponúka 24-hodinové slovné, umelecké a literárno-dramatické programy. Vysiela poéziu, prózu, drámu a publicistiku - programy zamerané na intelektuálnejších poslucháčov od 15 rokov, ktorí majú radi hovorené slovo. Svoje vysielanie spustilo 15. júla 2009. Od roku 2016 vysiela aj v multiplexe digitálneho rozhlasu 
Štruktúra.
Štruktúra Rádia Litera je pestrá a zahŕňa široké spektrum umeleckých, publicistických či dokumentárnych žánrov, tém či hereckých predstaviteľov z minulosti aj súčasnosti, aby oslovila maximálne množstvo poslucháčov, ktorí sú aktívnymi užívateľmi internetu. Je tiež jedinečnou možnosťou udržať si kontakt so slovenským hovoreným slovom aj pre našich rodákov žijúcich v zahraničí. Vlastnou dramaturgiou zostavuje vysielanie, ktoré funguje na reprízovom princípe a pozostáva z výberu programových prvkov z digitálneho archívneho systému Slovenského rozhlasu.
Vysielanie prebieha formou tematických týždňov prostredníctvom piatich dvojhodinových rotujúcich blokov, ktoré sa opakujú v desaťhodinových intervaloch niekoľkokrát počas týždňa, aby si každý poslucháč stihol vypočuť všetko, na čo má chuť. Program každého týždňa vždy reflektuje rôzne aktuálne témy, ročné obdobie, osobnosti, krajiny, významné sviatky, výročia alebo prebiehajúce udalosti literárneho a kultúrneho života, ku ktorým sú dostupné programy v archíve.
Hudba v Rádiu Litera tvorí príjemné, ale nie banálne pozadie k náročným slovným programom. Vyhýba sa hlavnému prúdu a zvukovej agresivite, pričom vychádza z prostredia rôznych žánrov ako napr. alternatívny folk, džez, soul, pop a rock či jemná elektronika.
Prístup.
Rádio Litera je pre poslucháčov prístupné cez internet, cez satelitný príjem a cez vybrané digitálne služby. Technické parametre pre satelitné vysielanie: družica Astra 3B; pozícia: 23.5° východne; frekvencia: 11 836,5 MHz; polarizácia: horizontálna; modulácia: QPSK; FEC: 5/6; Symbolová rýchlosť: 27 500 kS/S.
URL adresa vysielania: http://live.slovakradio.sk:8000/Litera_256.mp3
Helmuth Duckadam

Helmuth Duckadam (* 1. apríl 1959, Semlac, Rumunsko† 2. december 2024, Bukurešť, Rumunsko) bol rumunský futbalový brankár. Svoju kariéru začal v mládežníckom celku Semlacana Semlac, jeho prvým klubom v seniorskej kategórii bol v sezóne 1977/78 Constructorul Arad. Ligový debut absolvoval 17. septembra 1978 ako devätnásťročný v drese UTA Arad v stretnutí CS Târgovişte - UTA Arad 2:0.
Historický zápis do dejín futbalu.
V roku 1982 prestúpil do armádneho klubu Steaua Bukurešť a v jeho drese sa nezmazateľne zapísal do dejín futbalu, keď 7. mája 1986 v španielskej Seville vo finále Pohára majstrov európskych krajín (dnes Liga majstrov) FC Barcelona - Steaua Bukurešť (0:0 po predĺžení) v jedenástkovom rozstrele chytil všetky štyri strely zo značky pokutového kopu. Keďže jeho dvaja spoluhráči (Lăcătuș a Balint) jedenástky premenili, Steaua sa stala prekvapujúcim víťazom najprestížnejšej európskej klubovej súťaže. Bolo to prvé víťazstvo celku z vtedajšieho tzv. východného bloku v tejto súťaži. Po Steaue sa to podarilo už len Crvenej Zvezde Belehrad v roku 1991.
Zdravotné problémy a koniec činnosti.
Krátko po tomto úspechu začali Duckadama prenasledovať vážne zdravotné problémy s rukou (trombóza, krvná zrazenina), preto musel svoju sľubne sa rozvíjajúcu kariéru ukončiť. V roku 1989 sa k aktívnej činnosti znova vrátil, ale už len v nižších súťažiach v klube Vagonul Arad, v ktorom svoju aktívnu činnosť v roku 1991 druhýkrát a naposledy ukončil.
Zomrel 2. decembra 2024 vo veku 65 rokov.
Mužská dvojhra na Wimbledone 2010

Mužská dvojhra na Wimbledone 2010 sa hrala ako súčasť Wimbledonu 2010 od 21. júna do 4. júla. Titul získal španielsky tenista Rafael Nadal, ktorý vo finále zdolal prekvapenie turnaja, Tomáša Berdycha. Pre Nadala to bolo 8. grandslamové víťazstvo.
Nasadení hráči.
"Nižšie je zoznam nasadených hráčov. V zátvorkách je kolo, v ktorom vypadli."